“ปตท.” ปรับลดราคาน้ำมันกลุ่มเบนซิน 40 สต./ลิตร เว้น E85 ลง 20 สต.มีผลพรุ่งนี้!
ปตท.ปรับลดราคาน้ำมันกลุ่มเบนซิน 40 สต./ลิตร เว้น E85 ลง 20 สต.มีผลพรุ่งนี้! รวมถึงลดราคาน้ำมันดีเซล B10 1 บ./ลิตร และขึ้นน้ำมันดีเซล B20 2 บ./ลิตร
ปตท.ปรับลดราคาน้ำมันกลุ่มเบนซิน 40 สต./ลิตร เว้น E85 ลง 20 สต.มีผลพรุ่งนี้! รวมถึงลดราคาน้ำมันดีเซล B10 1 บ./ลิตร และขึ้นน้ำมันดีเซล B20 2 บ./ลิตร
30 ก.ย. 2562

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT ปรับลดราคาน้ำมันกลุ่มเบนซิน ซึ่งรวมถึงแก๊สโซฮอล์ ในอัตรา 0.40 บาทต่อลิตร เว้น E85 ลดลง 0.20 บาทต่อลิตร
รวมถึงปรับลดราคาน้ำมันดีเซล B10 อัตรา 1 บาท/ลิตร และปรับขึ้นน้ำมันดีเซล B20 อัตรา 2 บาท/ลิตร โดยมีผลตั้งแต่เวลา 05.00 น.วันพรุ่งนี้ (1 ต.ค.)
ทั้งนี้ จะส่งผลให้ราคาน้ำมันในพื้นที่กรุงเทพฯ วันพรุ่งนี้ เป็นดังนี้ เบนซิน 95 ของ PTT Station อยู่ที่ลิตรละ 34.56 บาท, แก๊สโซฮอล์ 95 ลิตรละ 27.15 บาท, แก๊สโซฮอล์ 91 ลิตรละ 26.88 บาท, E20 ลิตรละ 24.14 บาท, E85 ลิตรละ 19.79 บาท, ดีเซล ลิตรละ 25.99 บาท ,B10 ลิตรละ 23.99 บาท และ B20 ลิตรละ 22.99 บาท  (ราคาขายปลีกข้างต้นยังไม่รวมภาษีบำรุงท้องถิ่น)
